ddrg/super_eurlex huggingface dataset:
SL Uradni list Evropske unije C 45/98

P7_TA(2013)0107

Zahteva za odvzem poslanske imunitete Jürgenu Creutzmannu

Sklep Evropskega parlamenta z dne 16. aprila 2013 o zahtevi za odvzem imunitete Jürgenu Creutzmannu (2013/2016(IMM))

(2016/C 045/17)

Evropski parlament,

— ob upoštevanju zahteve za odvzem imunitete Jürgenu Creutzmannu, ki jo je dne 15. januarja 2013 posredovalo nemško zvezno ministrstvo za pravosodje v zvezi s postopkom v teku pred glavnim državnim tožilcem v Frankenthalu v Nemčiji in ki je bila razglašena na plenarnem zasedanju 17. januarja 2013,

— po zagovoru Jürgena Creutzmanna v skladu s členom 7(3) Poslovnika,

— ob upoštevanju člena 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

— ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

— ob upoštevanju 46. člena ustave (Grundgesetz) Zvezne republike Nemčije,

— ob upoštevanju členov 6(2) in 7 Poslovnika,

— ob upoštevanju poročila Odbora za pravne zadeve (A7-0107/2013),

A. ker je glavni državni tožilec iz Frankenthala v Nemčiji zahteval odvzem poslanske imunitete poslancu Evropskega parlamenta Jürgenu Creutzmannu v povezavi s pravnim postopkom glede domnevnega kaznivega dejanja;

B. ker se zahteva glavnega državnega tožilca nanaša na postopek v zvezi z domnevnim kaznivim dejanjem povzročitve telesne poškodbe iz malomarnosti po členu 229 nemškega kazenskega zakonika;

C. ker v skladu s členom 9 Protokola o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane poslancem parlamenta te države;

D. ker je v skladu s členom 46(2) nemške ustave poslanca dovoljeno klicati na odgovornost za kaznivo dejanje le z dovoljenjem Parlamenta, razen če je bil prijet med storitvijo kaznivega dejanja ali v teku naslednjega dne;

E. ker mora zato Parlament Jürgenu Creutzmannu odvzeti parlamentarno imuniteto, če naj se postopki zoper njega nadaljujejo;

F. ker člen 9 Protokola o privilegijih in imunitetah Evropske unije in člen 46(2) nemške ustave ne izključujeta odvzema imunitete Jürgenu Creutzmannu;

G. ker je zato primerno, da se v tem primeru odvzame imuniteto;

1. se odloči, da Jürgenu Creutzmannu odvzame imuniteto;

2. naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Zvezne republike Nemčije in Jürgenu Creutzmannu.

(1) Sodba z dne 12. maja 1964 v zadevi Wagner proti Fohrmann in Krier (101/63, Recueil, str. 387); sodba z dne 10. julija 1986 v zadevi Wybot proti Faure in drugi (149/85, Recueil, str. 2391); sodba z dne 15. oktobra 2008 v zadevi Mote proti Parlamentu (T-345/05, ZOdl., str. II-2849); sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, ZOdl., str. I-7929); sodba z dne 19. marca 2010 v zadevi Gollnisch proti Parlamentu (T-42/06, ZOdl., str. II-1135); sodba z dne 6. septembra 2011 v zadevi Patriciello (C-163/10, ZOdl., str. I-7565).
1.

sklene spremeniti številčno sestavo stalnih odborov, kot sledi: I. Odbor za zunanje zadeve: 79 članov II. Odbor za razvoj: 30 članov III. Odbor za mednarodno trgovino: 31 članov IV. Odbor za proračun: 45 članov V. Odbor za proračunski nadzor: 31 članov VI. Odbor za ekonomske in monetarne zadeve: 50 članov VII. Odbor za zaposlovanje in socialne zadeve: 50 članov VIII. Odbor za okolje, javno zdravje in varnost hrane: 71 članov IX. Odbor za industrijo, raziskave in energetiko: 61 članov X. Odbor za notranji trg in varstvo potrošnikov: 41 članov XI. Odbor za promet in turizem: 47 članov XII. Odbor za regionalni razvoj: 50 članov XIII. Odbor za kmetijstvo in razvoj podeželja: 44 članov XIV. Odbor za ribištvo: 25 članov XV. Odbor za kulturo in izobraževanje: 31 članov XVI. Odbor za pravne zadeve: 25 članov XVII. Odbor za državljanske svoboščine, pravosodje in notranje zadeve: 60 članov XVIII. Odbor za ustavne zadeve: 26 članov XIX. Odbor za pravice žensk in enakost spolov: 35 članov XX. Odbor za peticije: 35 članov;
E.

ker se C. V. Tudor v svojem pismu sklicuje na člena 8 in 9 omenjenega protokola (prej člena 9 in 10); ker se člen 9 glede na 72. člen romunske ustave za ta primer ne uporablja in zato sklepamo, da poslančeva zahteva temelji le na členu 8;
1.

sklene, da se odstavku 1 člena 187 Poslovnika doda naslednja razlaga: „V primeru sprostitve mesta polnopravnega člana odbora ima stalni namestnik iz iste politične skupine namesto njega pravico začasno sodelovati pri glasovanju do začasne zapolnitve mesta polnopravnega člana v skladu s členom 186(5) ali, v primeru, da do začasne zapolnitve ne pride, do imenovanja novega polnopravnega člana. Ta pravica izhaja iz sklepa Parlamenta o številčni sestavi odbora in ima namen zagotoviti, da pri glasovanju sodeluje enako število članov zadevne politične skupine, kot pred sprostitvijo mesta.“
G.

ker v skladu s členom 9 Protokola o privilegijih in imunitetah Evropske unije med zasedanji Parlamenta njegovi poslanci uživajo na ozemlju svoje države imunitete, priznane poslancem parlamenta te države; in ker to Parlamentu ne preprečuje uresničevanja pravice do odvzema imunitete svojemu poslancu,
B.

ker je bil zoper Viktorja Uspaskicha, poslanca Evropskega parlamenta, začet kazenski postopek, in sicer je v postopku, ki poteka pred Okrožnim sodiščem v Vilni obtožen kaznivih dejanj po členu 24(4) v zvezi s členoma 222(1) in 220(1), po členu 24(4) v zvezi s členoma 220(1) in 205(1) in po členu 24(4) v zvezi s členom 205(1) kazenskega zakonika republike Litve;
SL Uradni list Evropske unije CE 271/1

Četrtek, 12. novembra 2009

Letni delovni načrt programa Progress za leto 2010 in seznam dejavnosti po političnih področjih

P7_TA(2009)0063

Resolucija Evropskega parlamenta z dne 12. novembra 2009 o osnutku letnega delovnega načrta programa Progress za leto 2010 in seznamu dejavnosti po političnih področjih, ki ga je predlagala Komisija

2010/C 271 E/01

Evropski parlament,

ob upoštevanju Sklepa št. 1672/2006/ES Evropskega parlamenta in Sveta z dne 24. oktobra 2006 o uvedbi programa Skupnosti za zaposlovanje in socialno solidarnost – Progress (1),

ob upoštevanju osnutka letnega delovnega načrta programa Progress za leto 2010 in seznama dejavnosti po političnih področjih, ki ga je predlagala Komisija,

ob upoštevanju predloga Komisije za sklep Evropskega parlamenta in Sveta o Evropskem mikrofinančnem instrumentu za zaposlovanje in socialno vključenost (Mikrofinančni instrument Progress) (KOM(2009)0333) ter predloga Komisije za sklep Evropskega parlamenta in Sveta o spremembi Sklepa št. 1672/2006/ES Evropskega parlamenta in Sveta o uvedbi programa Skupnosti za zaposlovanje in socialno solidarnost – Progress (KOM(2009)0340),

ob upoštevanju člena 8 Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2),

ob upoštevanju člena 88(2) svojega Poslovnika,

A. ker Parlament še ni pregledal predlogov Komisije o mikrofinančnem instrumentu; ker Komisija ne bi smela sprejeti posebnih ukrepov glede dodeljevanja finančnih sredstev iz programa Progress, dokler zakonodajni postopek o mikrofinančnem instrumentu ne bo zaključen,

1. nasprotuje sprejetju osnutka letnega delovnega načrta programa Progress za leto 2010 in seznama dejavnosti po političnih področjih, ki ga je predlagala Komisija;

2. meni, da osnutek letnega načrta presega izvedbena pooblastila iz Sklepa 1999/468/ES;

3. poziva Komisijo, naj umakne osnutek letnega načrta ter odboru predloži novega, takoj ko bodo Parlament, Svet in Komisija dosegli dogovor o predlogu Komisije o mikrofinančnem instrumentu (KOM(2009)0333) in o njenem predlogu spremembe Sklepa št.1672/2006/ES (KOM(2009)0340);

4. naroči svojemu predsedniku, naj to resolucijo posreduje Svetu in Komisiji ter vladam in parlamentom držav članic.

(1) UL L 315, 15.11.2006, str. 1.

(2) UL L 184, 17.7.1999, str. 23.
SL Uradni list Evropske unije CE 87/334

Sreda, 11. marca 2009

Uporaba Solidarnostnega sklada Evropske unije

P6_TA(2009)0103

Resolucija Evropskega parlamenta z dne 11. marca 2009 o predlogu Sklepa Evropskega parlamenta in Sveta o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2009)0023 – C6-0040/2009 – 2009/2007(ACI))

2010/C 87 E/51

Evropski parlament,

ob upoštevanju predloga Komisije Evropskemu parlamentu in Svetu (KOM(2009)0023 – C6-0040/2009),

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 26,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),

ob upoštevanju skupne izjave Evropskega parlamenta, Sveta in Komisije, sprejete na usklajevalnem sestanku dne 17. julija 2008 o solidarnostnem skladu,

ob upoštevanju poročila Odbora za proračun in mnenja Odbora za regionalni razvoj (A6-0106/2009),

1. odobri sklep, priložen tej resoluciji;

2. naroči svojemu predsedniku, da ta sklep podpiše skupaj s predsedujočim Svetu in poskrbi za njegovo objavo v Uradnem listu Evropske unije;

3. naroči svojemu predsedniku, naj resolucijo skupaj s prilogo posreduje Svetu in Komisiji.

(1) UL C 139, 14.6.2006, str. 1.

(2) UL L 311, 14.11.2002, str. 3.
SL Uradni list Evropske unije CE 285/96

Četrtek, 5. junij 2008

Uporaba solidarnostnega sklada EU

P6_TA(2008)0248

Resolucija Evropskega parlamenta z dne 5. junija 2008 o predlogu Sklepa Evropskega parlamenta in Sveta o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2008)0200 — C6-0164/2008 — 2008/2091(ACI))

2009/C 285 E/18

Evropski parlament,

ob upoštevanju predloga Komisije Evropskemu parlamentu in Svetu (KOM(2008)0200 — C6-0164/2008),

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), še zlasti točke 26,

ob upoštevanju izida tristranskih pogovorov med Komisijo in obema vejama proračunskega organa, ki so potekali 16. aprila 2008,

ob upoštevanju poročila Odbora za proračun (A6-0205/2008),

1. odobri sklep, priložen tej resoluciji;

2. močno priporoča Komisiji, naj v zadevah v zvezi s Solidarnostnim skladom EU predloži spremembe proračuna, katerih edini namen je uporaba sredstev tega sklada, da bi se izognila zamudi pri dodeljevanju finančne pomoči v primerih nesreč;

3. naroči svojemu predsedniku, naj podpiše sklep skupaj s predsednikom Sveta in zagotovi njegovo objavo v Uradnem listu Evropske unije;

4. naroči svojemu predsedniku, naj to resolucijo, vključno s prilogo, posreduje Svetu in Komisiji.

(1) UL C 139, 14.6.2006, str. 1. Sporazum, kakor je bil nazadnje spremenjen s Sklepom 2008/371/ES Evropskega parlamenta in Sveta (UL L 128, 16.5.2008, str. 8).
4.

Vse tri institucije menijo, da bi morale biti dejavnosti informiranja in komuniciranja o evropskih zadevah oblikovane tako, da bi vsakomur omogočile dostop do pravilnih in raznovrstnih informacij o Evropski uniji ter državljanom zagotoviti uveljavljanje pravice do izražanja svojih stališč in aktivnega sodelovanja v javni razpravi o evropskih zadevah.
P6_TA(2006)0508

Prehodna določba o jezikovni ureditvi

Sklep Evropskega parlamenta o spremembi člena 139 Poslovnika, prehodna določba o jezikovni ureditvi (2006/2244(REG))

Evropski parlament,

- ob upoštevanju pisma svojega predsednika z dne 20. julija 2006,

- ob upoštevanju členov 201 in 202 svojega Poslovnika,

- ob upoštevanju poročila Odbora za ustavne zadeve (A6-0391/2006),

A. ker je Parlament 1. aprila 2004 v svoj Poslovnik vključil določbo, ki mu omogoča, da pri uporabi jezikovne ureditve o devetih novih jezikih, ki so se pridružili maja 2004, do konca leta 2006 "izjemoma upošteva dejansko število razpoložljivih tolmačev in prevajalcev",

B. ker napredek, dosežen pri teh jezikih, vseeno ne dopušča, da bi ta prehodna določba do konca leta prenehala veljati, ne da bi jo nadomestili, ampak bi bilo treba izkoristiti možnost podaljšanja,

C. ker se bodo pri bolgarskem in romunskem jeziku, ki se bosta pridružila 1. januarja 2007, nekaj časa pojavljale enake težave in ker tudi irščina, ki bo uradni jezik postala ob istem času, povzroča še posebne praktične težave,

D. ker bi bilo treba glede na te okoliščine obstoječo prehodno določbo preoblikovati in podaljšati njeno veljavnost do konca tega parlamentarnega obdobja,

E. ker cilj polne uresničitve večjezičnosti, opredeljen v členu 138 Poslovnika, ostaja,

1. sklene, da v svoj Poslovnik vnese naslednjo spremembo;

2. sklene, da začne ta sprememba veljati 1. januarja 2007;

3. naroči svojemu predsedniku, naj to resolucijo posreduje v vednost Svetu in Komisiji.

IZVIRNO BESEDILO | SPREMEMBE |

Sprememba 1

Člen 139

1. Pri uporabi člena 138 se glede uradnih jezikov držav članic, ki so pristopile Evropski uniji dne 1. maja 2004, od dneva pristopa do 31. decembra 2006 izjemoma upošteva dejansko število razpoložljivih tolmačev in prevajalcev. | 1. V prehodnem obdobju, ki traja do konca šestega parlamentarnega obdobja, so odstopanja od člena 138 dovoljena, če kljub ustreznim postopkom ni na voljo zadostno število tolmačev ali prevajalcev za enega od uradnih jezikov. |

2. Generalni sekretar predloži predsedstvu izčrpno četrtletno poročilo o doseženem napredku pri uporabi člena 138 v celoti in posreduje vsem poslancem kopijo poročila. | 2. Na predlog generalnega sekretarja predsedstvo potrdi, ali so izpolnjeni pogoji iz odstavka 1 za vsak zadevni uradni jezik, in na podlagi poročila generalnega sekretarja o napredku vsakih šest mesecev pregleda svoj sklep. Predsedstvo sprejme potrebne izvedbene določbe. |

| 2a. Uporablja se začasna posebna ureditev, ki jo Svet sprejme na podlagi pogodb v zvezi s pripravo pravnih aktov, z izjemo uredb, ki jih skupaj sprejmeta Evropski parlament in Svet. |

3. Na obrazloženo priporočilo predsedstva lahko Parlament kadar koli odloči o prenehanju veljavnosti tega člena ali v primeru poteka roka iz odstavka 1 o podaljšanju veljavnosti. | 3. Na obrazloženo priporočilo predsedstva lahko Parlament kadar koli odloči o prenehanju veljavnosti tega člena ali v primeru poteka roka iz odstavka 1 o podaljšanju veljavnosti. |

--------------------------------------------------
1.

Sklep Evropskega parlamenta o zahtevi za zaščito imunitete in privilegijev Umberta Bossija (2004/2101(IMM))

Evropski parlament,

- ob upoštevanju zahteve zagovornika, ki zastopa Umberta Bossija, za zaščito imunitete v zvezi s kazenskim postopkom pred okrožnim sodiščem v Brescii z dne 7. maja 2004, ki je bila na plenarnem zasedanju objavljena 22. julija 2004,

- ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila 1965 ter člena 6(2) Akta o volitvah predstavnikov Evropskega parlamenta s splošnimi neposrednimi volitvami z dne 20. septembra 1976,

- ob upoštevanju razsodb Sodišča Evropskih skupnosti z dne 12. maja 1964 in 10. julija 1986 [1],

- ob upoštevanju členov 6(3) in 7 svojega Poslovnika,

- ob upoštevanju poročila Odbora za pravne zadeve (A6-0210/2005),

A. ker je bil Umberto Bossi poslanec Evropskega parlamenta v četrtem parlamentarnem obdobju (nastop mandata 19. julija 1994, preverjanje veljavnosti mandata 15. novembra 1994, prenehanje mandata 19. julija 1999) in v petem parlamentarnem obdobju (nastop mandata 20. julija 1999, preverjanje veljavnosti mandata 15. decembra 1999, prenehanje mandata 10. junija 2001 zaradi nezdružljivosti),

B. ker se zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti [2],

1. sklene, da ščiti imuniteto in privilegije Umberta Bossija;

2. predlaga, da v skladu s členom 9 omenjenega Protokola in ob upoštevanju postopkov zadevne države članice razglasi, da se zadevni postopki ne smejo nadaljevati; zato poziva sodišče, da sprejme ustrezne zaključke;

3. naroča svojemu predsedniku, naj sklep in poročilo pristojnega odbora posreduje okrožnemu sodišču v Brescii.

[1] Primer 101/63, Wagner/Fohrmann in Krier, Zbirka primerov 1964, str. 195, str. 47, in primer 149/85, Wybot/Faure in drugi, Zbirka primerov 1986, str. 2391.

[2] Člen 9 Protokola o privilegijih in imunitetah Evropskih skupnosti.

--------------------------------------------------
P6_TA(2004)0005

Začasni odbor za politične izzive in proračunska sredstva

Sklep Evropskega parlamenta o ustanovitvi začasnega odbora za politične izzive in proračunska sredstva razširjene Unije 2007-2013

Evropski parlament,

- ob upoštevanju člena 175 svojega Poslovnika,

- ob upoštevanju sklepa konference predsednikov z dne 9. septembra 2004, da predlaga ustanovitev začasnega odbora za politične izzive in proračunska sredstva razširjene Unije 2007-2013,

- ob upoštevanju svoje resolucije z dne 22. aprila 2004 o gradnji naše skupne prihodnosti: politični izzivi in proračunska sredstva razširjene Unije 2007-2013 [1],

- ob upoštevanju sporočila Komisije "Gradimo našo skupno prihodnost: Politični izzivi in proračunska sredstva razširjene Unije 2007-2013" (KOM(2004)0101),

- ob upoštevanju sporočila Komisije "Finančni načrt 2007-2013" (KOM(2004)0487),

- ob upoštevanju potrebe po zbiranju in usklajevanju mnenj različnih zadevnih odborov in po vzpostavitvi mandata Odbora za proračun za njegova pogajanja s Svetom glede novega medinstitucionalnega sporazuma, ki bi vključeval finančni načrt,

1. sklene ustanoviti začasni odbor s sledečim mandatom:

a) določiti politične prednostne naloge Evropskega parlamenta za bodoči finančni načrt tako v zakonodajnem kot v proračunskem smislu;

b) predlagati strukturo za bodoči finančni načrt v skladu s temi prednostnimi nalogami;

c) oceniti, koliko finančnih sredstev je treba razporediti za odhodke Evropske unije za obdobje 2007-2013;

d) predlagati indikativno dodelitev sredstev med in v različne postavke finančnega načrta v skladu s prednostnimi nalogami in predlagano strukturo;

2. sklene, da mora začasni odbor Evropskemu parlamentu predstaviti končno poročilo, preden Svet določi svoje skupno stališče, da bi Parlament oblikoval pogajalsko stališče;

3. opozarja, da se bodo s posebnimi proračunskimi in zakonodajnimi predlogi ukvarjali zadevni odbori v skladu s Prilogo VI Poslovnika;

4. sklene, da bo začasni odbor sestavljalo 50 članov.

[1] P5_TA(2004)0367.

--------------------------------------------------
6.

poudarja pomen pravice do poštenega sojenja in poziva tadžikistanske oblasti, naj prenehajo označevati preiskave in sodne postopke kot tajne; poziva tadžikistanske oblasti, naj odvetnikom in aktivistom zagotavljajo pošteno in pregledno sojenje, obsežno zaščito in postopkovna jamstva v skladu z mednarodnimi obveznostmi Tadžikistana in odobrijo mednarodnim organizacijam ponovno preiskavo vseh domnevnih kršitev človekovih pravic in dostojanstva; vztraja, da je treba vse, ki so bili pridržani zaradi protestov in razmer v pokrajini Gorski Badahšan, v skladu z mednarodnim pravom zaščititi pred mučenjem in grdim ravnanjem, jim omogočiti prost in neoviran dostop do odvetnika po lastni izbiri in do neodvisnih zdravnikov ter da svobodno komunicirajo z družinskimi člani; opozarja, da priznanje krivde, pridobljene z mučenjem v katerem koli postopku krši pravico do dolžnega pravnega postopanja in poštenega sojenja ter da je brez izjem prepovedano;
65.

je še posebej zaskrbljen zaradi dezinformacij, ki izvirajo iz Kremlja in se razširjajo prek medijske hiše Sputnik Srbija in drugih domačih akterjev; poziva srbske oblasti, naj se uskladijo s sankcijami EU in sprejmejo ustrezne ukrepe, da bodo medijskima hišama Russia Today in Sputnik Srbija preprečile širjenje lažnih novic in dezinformacij; je močno zaskrbljen, ker so med glavnimi viri dezinformacij rumeni tisk, ki ga financira ali podpira vlada, in nekateri televizijski kanali, ki so na voljo v celotni državi; obžaluje, da javna radiotelevizija od začetka neizzvane ruske invazije v Ukrajini sledi ruski propagandi in uporablja izraze, kot je „posebna vojaška operacija“;
51.

pozdravlja dosedanji vzdržni napredek, ki bi moral privesti do sistemskih izboljšav v boju proti trgovini z ljudmi, drogami, strelnim orožjem in blagom, pa tudi zoper kibernetsko kriminaliteto in nadzor, nasilni kriminal, ekstremizem in teroristične grožnje; želi pohvaliti preiskave in nenehno bilateralno in mednarodno sodelovanje pri razbijanju mednarodnih kriminalnih mrež, tudi z unijskimi in mednarodnimi agencijami na področju pravosodja in notranjih zadev, kot so Eurojust, Europol in Frontex, ki odločneje ukrepajo proti trgovini z ljudmi, drogami in nezakonitim orožjem ter nevarnostim radikalizacije; je seznanjen s politično, operativno in logistično podporo Severne Makedonije agenciji Frontex ter službam mejne in obalne straže držav članic; poziva Severno Makedonijo, naj okrepi svojo odpornost proti hibridnim grožnjam, dezinformacijam in lažnim novicam; obžaluje kibernetske napade na državne institucije;
25.

izreka pohvalo pogumnim dekletom in ženskam, ki sodelujejo v protestih; poziva Evropsko službo za zunanje delovanje in Komisijo, naj od de facto oblasti v Afganistanu zahtevata informacije o tem, kje so aktivisti za pravice žensk, ki naj bi bili pridržani oziroma so izginili, ter pozoveta k njihovi takojšnji in brezpogojni izpustitvi; zahteva, da talibani nemudoma opustijo to samovoljno in zunajsodno ravnanje ter zagotovijo pravico do mirnega zbiranja in izražanja;
24.

zavrača izjavo oblasti v pridnestrski regiji z dne 3. marca 2022, s katero so razglasile konec procesa reševanja konflikta in ponovno pozvale k priznanju tako imenovane neodvisnosti Pridnestrja, in izraža zaskrbljenost zaradi te izjave; poziva Rusko federacijo, naj, kot so to že večkrat zahtevale moldavske oblasti, ob spoštovanju suverenosti in ozemeljske celovitosti Republike Moldavije iz pridnestrske regije v Moldaviji brezpogojno umakne vse svoje vojaške sile in orožje;
69.

ugotavlja, da trgovinska politika ni spolno nevtralna in da je za ustrezno oceno njenih različnih učinkov na ženske in moške potrebno poiskati boljši način zbiranja podatkov, razčlenjenih po spolu, skupaj z jasnimi kazalniki; ponovno poziva EU in države članice, naj se zgledujejo po orodjih Konference OZN za trgovino in razvoj (UNCTAD) ter v predhodne presoje vpliva in naknadne ocene učinka vključijo oceno vpliva trgovinske politike in sporazumov EU na spol, po državi in po sektorju; poziva Komisijo, naj skupaj z mednarodnimi partnerji, kot je Svetovna trgovinska organizacija, ter lokalnimi organi in organizacijami zbira podatke, preuči vpliv trgovine na ženske in te podatke preoblikuje v konkretne predloge za izboljšanje vloge žensk v mednarodnem trgovinskem sistemu in spodbujanje vključujoče gospodarske rasti; poudarja, da lahko tesnejše sodelovanje med mednarodnimi organizacijami, kot so Svetovna trgovinska organizacija (STO), Mednarodni trgovinski center in OZN, ter mreže, v katerih bodo sodelovali akademiki, organizacije civilne družbe in parlamenti, privedejo do boljše izmenjave dobre prakse in metod za zbiranje podatkov ter do vključitve vidika spola v trgovino; vztraja, da vprašanja enakosti spolov ne bi smela biti omejena na poglavje o trgovini in trajnostnem razvoju;